П Р О Т О К О Л  № 17
от заседанието на Комисия „Съдебна администрация” 
към Съдийската колегия на Висшия съдебен съвет
проведено на 09.10.2024 г. 

Днес, 09.10.2024 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков 
  Стефан Гроздев 
	    Севдалин Мавров

На заседанието присъстват: експертният сътрудник на комисията Стефка Тодорова, главен експерт-съдебна администрация и Десислава Стоименова, младши експерт.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 13.09.2024 г. – 04.10.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 13.09.2024 г. – 04.10.2024 г. 

И

1.1. ПРИЕМА ЗА СВЕДЕНИЕ уведомлението от председателя на Районен съд – Ихтиман за назначаването на съдебен служител на длъжност „съдебен секретар“, считано от 16.09.2024 г. и за прекратяване на трудовото правоотношение със съдебен служител на длъжност „съдебен помощник“, считано от 01.10.2024 г.
и
1.1.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен помощник“ в Районен съд – Ихтиман;
1.1.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен помощник“ по щата на Районен съд – Ихтиман;
МОТИВИ: Районен съд – Ихтиман разполага с една щ. бр. за длъжност „съдебен помощник“, разкрита от Съдийската колегия на Висшия съдебен съвет през 2019 г. по предложение на комисия „Съдебна администрация“. С решения на Пленума на ВСС и СК на ВСС през 2023 г. са разкрити общо 3 щ. бр. за съдия. Предвид изложеното комисията не намира за необходимо обявяване и провеждане на конкурс за длъжността.
1.1.3. ИЗПРАЩА решението на председателя на Районен съд – Ихтиман за становище, което да изпрати в тридневен срок след получаването.   

1.2. ПРИЕМА ЗА СВЕДЕНИЕ уведомлението от председателя на Окръжен съд – Пловдив за трансформирането на 1 /една/ щ. бр. за длъжност „домакин“ в „специалист материално-техническо снабдяване“ във връзка с решение на КСА-СК по протокол 12/26.06.2024 г., считано от 01.10.2024 г.

1.3. ПРИЕМА ЗА СВЕДЕНИЕ уведомлението от председателя на Районен съд – Велинград за придобиване право на пенсия за осигурителен стаж и възраст на съдебен служител на длъжност „призовкар“ през м. октомври 2024 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“, както и за назначаване по реда на чл. 68, ал. 1,  т. 4 от КТ на съдебния служител, заемащ длъжността до назначаване на титуляр след приключване на конкурса за посочената длъжност в Районен съд – Велинград.

1.4. ПРИЕМА ЗА СВЕДЕНИЕ уведомлението от председателя на Районен съд – Стара Загора за предстоящо прекратяване на трудовото правоотношение с трима съдебни служители на длъжности, както следва – „съдебен деловодител“, считано от 01.11.2024 г., „съдебен деловодител“, считано от 01.12.2024 г. и „куриер-чистач“, считано от 01.12.2024 г.
и
ДАВА СЪГЛАСИЕ за обявяване и провеждане на конкурс за заемане на 2 /две/ щ. бр. за длъжност „съдебен деловодител“, както и за назначаване на съдебни служители по реда на чл. 68, ал. 1,  т. 4 от КТ в Районен съд – Стара Загора.
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „куриер-чистач“ в Районен съд – Стара Загора.
 
1.5. ПРИЕМА ЗА СВЕДЕНИЕ уведомлението от председателя на Районен съд – Девин за назначаването на съдебен служител на длъжност „съдебен секретар“, считано от 12.07.2024 г. и искането за трансформиране на 1 /една/ щ. бр. за длъжност „съдебен секретар“ в 1 /една/ щ. бр. за длъжност „съдебен деловодител“.
и
ОТХВЪРЛЯ искането на председателя на Районен съд – Девин за трансформиране на 1 /една/ щ. бр. за длъжност „съдебен секретар“ в 1 /една/ щ. бр. за длъжност „съдебен деловодител“.
МОТИВИ: Към момента по щат Районен съд – Девин разполага с 2 щ. бр. за съдия и 3 щ. бр. за длъжност „съдебен деловодител“. Не са налице мотиви относно необходимостта за трансформиране на една щ. бр. за длъжност „съдебен секретар“ в една щ. бр. „съдебен деловодител“ в „Съдебноизпълнителна служба“.
По данни от Поименните разписания на длъжностите и работните заплати на РС–Девин за съдебния служител, заемащ длъжността „призовкар“ е установено по-високо възнаграждение от определеното в Класификатора на длъжностите в администрацията на съдилищата, във връзка с което КСА-СК ИЗИСКВА от председателят на Районен съд – Девин становище.   

1.6. ПРИЕМА ЗА СВЕДЕНИЕ уведомленията от председателя на Районен съд – Хасково за прекратяване на трудовото правоотношение с трима съдебни служители на длъжности, както следва: „съдебен деловодител“, считано от 13.09.2024 г., „съдебен деловодител“, считано от 19.10.2024 г. и „съдебен секретар“, считано от 07.10.2024 г.
и
1.6.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ и 1 /една/ щ. бр. за длъжност „съдебен секретар“, както и за назначаване на съдебни служители по реда на чл. 68, ал. 1,  т. 4 от КТ в Районен съд – Хасково.
	Съгласно разпоредбата на чл. 343, ал. 1 от ЗСВ и чл. 138 от ПАС съдебните служители в администрацията на органите на съдебна власт се назначават след проведен конкурс за съответната длъжност, който приключва с назначаването на спечелилия конкурса кандидат, или със заповед за прекратяване на конкурс от административния ръководител, поради липса на заявления за участие в съответния конкурс или недопуснати от конкурсната комисия кандидати. В правомощията на председателя на съда е при наличие на свободна щ. бр. за същата длъжност да назначи кандидат, участвал в същата конкурсна процедура и класиран на второ и следващо място на длъжност в съответния орган на съдебна власт по реда на чл. 68, ал. 1, т. 4 от КТ. 
1.6.2. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Хасково;
1.6.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Районен съд – Хасково.
МОТИВИ: Съотношение съдебни служители/съдии – 3,09 над средното за РС в областните градове, което е 2,98. По щат съдът разполага с 11 щ. бр. за съдия и 8 щ. бр. за „съдебен деловодител“, което е над въведеното правило един съдебен деловодител на двама съдии. Комисията счита, че е налице възможност за оптимизиране на съдебната администрация.
След съкращаване на 1 щ. бр. за „съдебен деловодител“ съотношението съдебни служители/съдии ще бъде 3,00.
1.6.4. ИЗПРАЩА решението на председателя на Районен съд – Хасково за становище по т. 1.6.3, което да изпрати в тридневен срок след получаването.

1.7. Искане от председателя на Административен съд – Велико Търново за обявяване на конкурс за 1 /една/ заета по реда на чл. 68, ал. 1, т. 4 щ. бр. за длъжност „призовкар“.
и
ДАВА СЪГЛАСИЕ на председателя на Административен съд – Велико Търново за обявяване и провеждане на конкурс за заемане на 1 /една/ заета по реда на чл. 68, ал. 1, т. 4 щ. бр. за длъжност „призовкар“.
Комисия „Съдебна администрация“ е приела за сведение уведомленията с изх. № СДА-02-72/23.04.2024 г. и изх. № СДА-02-112/11.06.2024 г. от председателя на АдмС-Велико Търново относно освобождаването на съдебен служител, заемащ длъжност „призовкар“, поради придобиване право на пенсия за осигурителен стаж и възраст –протокол № 11/19.06.2024 г. и НЕ Е ВЪЗРАЗИЛА относно назначаването на съдебен служител за посочената длъжност по реда на чл. 68, ал. 1, т. 4 от КТ - срочен трудов договор за работа на длъжност, която се заема с конкурс - за времето, докато бъде заета въз основа на конкурс.

1.8. ПРИЕМА ЗА СВЕДЕНИЕ уведомлението от председателя на Районен съд – Кнежа за предстоящо прекратяване на трудовото правоотношение със съдебен служител на длъжност „съдебен деловодител“, считано от 30.10.2024 г
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1,  т. 4 от КТ в Районен съд – Кнежа.

1.9. ПРИЕМА ЗА СВЕДЕНИЕ уведомленията от председателя на Районен съд – Варна за прекратяване на трудовото правоотношение с двама съдебни служители на длъжности „съдебен деловодител“, считано от 09.09.2024 г., „съдебен секретар“, считано от 01.10.2024 г. 
и
ДАВА СЪГЛАСИЕ за предприемане на действия по назначаване на съдебни служители за 1 /една/ щ. бр. за длъжност „съдебен деловодител“ и 1 /една/ щ. бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Районен съд – Варна.

1.10. ПРИЕМА ЗА СВЕДЕНИЕ уведомленията от председателя на Районен съд – Генерал Тошево за прекратяване на трудовото правоотношение със съдебен служител на длъжност „съдебен секретар“, считано от 11.09.2024 г.
и
1.10.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Генерал Тошево;
1.10.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Районен съд – Генерал Тошево;
МОТИВИ: Ниска натовареност на съда, което е тенденция през последните години. Броят на делата за разглеждане от един съдия месечно за 2023 г. е 32,67 при 42,15 средно за РС, извън областните градове. След направен анализ на съдилища с двама съдии по щат и сходна щатна численост бе установена изключително ниска натовареност. За сравнение РС-Дулово е с щ. численост на съдебните служители 13 щ. бр. и натовареност 54,92 дела, РС-Омуртаг 46,26, РС-Момчилград 46,00 и е недопустимо наличието на трета щ. бр. за длъжност „съдебен секретар“.
С Решение на Пленума на ВСС по протокол 14/2020 г., считано от 02.07.2020 г. е съкратен един щат за съдия, докато броя на съдебните служители остава непроменен до момента, т. к. Съдийската колегия на Висшия съдебен няма практика да съкращава заети щатни бройки. Оптимален брой за съдебните секретари в съдилищата се счита 1:1 спрямо щ. бр. за съдия. РС-Генерал Тошево разполага с 3 щ. бр. за посочената длъжност и 2 щ. бр. за съдия, поради което искането на председателя за заемане на щ. бр. за „съдебен секретар“ е неоснователно.
1.10.3. ИЗПРАЩА решението на председателя на Районен съд – Генерал Тошево за становище, което да изпрати в тридневен срок след получаването.   

1.11. Искане от председателя на Окръжен съд – Шумен за назначаване на съдебен служител по реда на чл. 68, ал. 1, т. 4 от КТ на 1 /една/ щ. бр. за длъжност „призовкар“, свободна от 29.10.2023 г. и за обявяване и провеждане на конкурс за длъжността.
и
ОТХВЪРЛЯ искането на председателя на Окръжен съд – Шумен за назначаване на съдебен служител по реда на чл. 68, ал. 1, т. 4 от КТ на 1 /една/ св. щ. бр. за длъжност „призовкар“, както и за обявяване и провеждане на конкурс за длъжността.
МОТИВИ: Комисията е взела решение за съкращаване на щатната бройка за длъжност „призовкар“ – протокол 29/08.11.2023 г. и след съгласувателна процедура е потвърдила решението си – протокол 32/13.12.2024 г. Към момента няма нови обстоятелства, които налагат отмяна на решенията. Напротив данните и за 2023 г. потвърждават ниската натовареност на съда – 10,20 при 14,43 средно за ОС по брой дела за разглеждане от един съдия месечно. Служба „Връчване на призовки и съдебни книжа“ за ОС-Шумен и РС-Шумен по щат разполага с 8 щ. бр. за длъжност „призовкар“, които подпомагат общо 27 съдии или 3,4 съдии на един призовкар при средно 4,5, поради което КСА-СК намира искането за неоснователно.

1.12. ПРИЕМА ЗА СВЕДЕНИЕ уведомлението от председателя на Районен съд – Силистра за прекратяване на трудовото правоотношение със съдебен служител на длъжност „завеждащ служба“ – съдебни секретари, считано от 31.10.2024 г. и за трансформиране на 1 /една/ щ. бр. за длъжност „завеждащ служба“ в „съдебен секретар“.
и
1.12.1 НЕ ВЪЗРАЗЯВА трансформирането на 1 /една/ щ. бр. за длъжност „завеждащ служба“ в 1 /една/ щ. бр. „съдебен секретар“ след освобождаване на щ. бр. поради придобиване право на пенсия за осигурителен стаж и възраст на съдебния служител, заемащ длъжността в Районен съд – Силистра;
 1.12.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1,  т. 4 от КТ в Районен съд – Силистра. 
1.12.3. Изпраща решението на дирекция Бюджет и финанси, за сведение.

1.13. ПРИЕМА ЗА СВЕДЕНИЕ уведомлението от председателя на Административен съд – Ямбол за предстоящо прекратяване на трудовото правоотношение със съдебен служител на длъжност „главен счетоводител“ поради придобиване право на пенсия за осигурителен стаж и възраст.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „главен счетоводител“, както и назначаване по реда на чл. 68, ал. 1, т. 4 от КТ  на съдебен служител до заемане на щата от титуляр в Административен съд – Ямбол. 

1.14. ПРИЕМА ЗА СВЕДЕНИЕ уведомлението от председателя на Военен съд – София за назначаването на съдебен служител на длъжност „системен администратор“, считано от 17.09.2024 г. след проведен конкурс. /решение по протокол № 5/27.03.2024 г./

1.15. Уведомление от председателя на Районен съд – Попово за прекратяване на трудовото правоотношение със съдебен служител на длъжност „съдебен секретар“, считано от 10.10.2024 г., поради преместване на същия по реда на чл. 343, ал. 2 от ЗСВ в Окръжен съд – Търговище и констатирано неспазване на принципно решение на комисия „Съдебна администрация“ по протокол 16/06.11.2020 г., т. 12.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.15.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Окръжен съд – Търговище.
МОТИВИ: Ниска натовареност на съда, което е тенденция за последните години. Броят на делата за разглеждане от един съдия месечно за 2023 г. е 8,70 при 14,43 средно за ОС и нарежда РС-Търговище на 27 място от общо 28 окръжни съдилища. С решения на Пленума на ВСС от 2020 г. и 2022 г. са съкратени 2 щ. бр. за съдия. Същевременно състава на съдебните служители остава непроменен, което не е коректно предвид необходимостта от обезпечаване със съдебни служители на съдилищата, в които се разкриват щатове за съдии. По данни от Поименното разписание на длъжностите и работните заплати в ОС-Търговище е налице свободна щ. бр. за „съдебен деловодител“ от 01.07.2024 г. като към момента комисията не е уведомена за освобождаване на щатна бройка за съдебен служител. Съотношението съдебни служители/съдии е под средното за окръжните съдилища, но предвид изключително ниската натовареност след съкращаване на една щ. бр. 
НАПОМНЯ на председателя на Окръжен съд – Търговище за спазване на принципното решение на комисия „Съдебна администрация“ към СК на ВСС по протокол 16/06.11.2020 г., т. 12, с което се указва на административните ръководители на съдилищата при прекратяване на трудови правоотношения със съдебни служители да не предприемат действия по назначаване, до получаване на отговор/становище от комисията. 
1.15.2. ИЗПРАЩА решението на председателя на Окръжен съд – Търговище за становище, което да изпрати в тридневен срок след получаването.    
1.15.3. ПРИЕМА ЗА СВЕДЕНИЕ уведомлението от председателя на Районен съд – Попово за прекратяване на трудовото правоотношение със съдебен служител на длъжност „съдебен секретар“, считано от 10.10.2024 г.
	МОТИВИ: Прекратяването на трудово правоотношение със съдебен служител е в правомощията на административния ръководител на съответния съд като за освобождаването на съдебния служител, заемащ длъжност „съдебен секретар“ следва да се има предвид решението по т. 1.15.1 от настоящия протокол.

2. ОТНОСНО: Искане рег. индекс ВСС-8726/11.06.2024 г. от председателя на Административен съд – Ловеч за разкриване на 1 /една/ щ. бр. за длъжност „съдебен деловодител“.
Отложена точка от 26.06.2024 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТЛАГА разглеждането по искането за разкриване на 1 /една/ щ. бр. за длъжност „съдебен деловодител“ Административен съд – Ловеч и изисква становище от председателя относно необходимостта от разкриване на 1 /една/ щ. бр. за „съдебен деловодител“ към момента.

3. ОТНОСНО: Искане рег. индекс ВСС-7993/20.05.2024 г. от председателя на Административен съд - Пазарджик за разкриване на 1 /една/ щ. бр. за длъжност „съдебен помощник“.
Отложена точка от 26.06.2024 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен помощник“ по щата на Административен съд – Пазарджик.
МОТИВИ: Висока натовареност на съда, което е трайна тенденция през последните години. Броят на делата за разглеждане от един съдия месечно за 2023 г. е 18,36 при 14,79 средно за административните съдилища и нарежда съда на второ място. Налице е повишение на делата. За периода 01.01.2024 г. – 15.05.2024 г. делата за разглеждане средномесечно са 20,16 докато за същия период на 2023 г. те са били 19,07. 
Съдът разполага с 2 щ. бр. за длъжността, което е недостатъчно предвид високата натовареност, липсата на еднотипни дела за разглеждане, постоянно увеличаващият се бр. първоинстанционни дела - 554 за сметка на касационните – 132, обективна невъзможност да се обособят отделения, специализирани по материи, което води до сериозно повишение натовареността на съдиите предвид необходимото време за проучване и разглеждане на делата, администрирането им и изготвянето на междинни и крайни съдебни актове.
Съотношението съдебни служители/съдии – 2,89 е под средното – 3,00 за административните съдилища, а след увеличаването с 1 щ. бр. за длъжност „съдебен помощник“ ще бъде 3,00.
3.2. ВНАСЯ предложението в заседание на Съдийската колегия на ВСС, за разглеждане и произнасяне.

4. ОТНОСНО: Искане рег. индекс ВСС-9034/20.06.2024 г. от председателя на Окръжен съд – Пловдив за разкриване на 1 /една/ щ. бр. за длъжност „съдебен деловодител“.
Отложена точка от 26.06.2024 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен деловодител“ по щата на Окръжен съд – Пловдив.
МОТИВИ:  По щат към момента ОС-Пловдив разполага с 62 щ. бр. за съдия и 32 щ. бр. за длъжност „съдебен деловодител“. Налице е повишаване на постъпилите дела – 6531 за 2022 г. и 6931 за 2023 г., което води до прекомерна натовареност на съдебните служители в служба Регистратура, разполагаща с 4 щ. бр. за „съдебен деловодител“. Предвид броя на съдебните деловодители, както и ниското съотношение съдебни служители/съдии в ОС-Пловдив към момента няма възможност за пренасочване на деловодител от друга служба. С оглед оптимизиране на процеса по входиране на електронната поща, обема на постъпващите по делата материали, сканирането на документи, обслужването на гражданите и адвокатите и др. искането на председателя за разкриване на една щ. бр. за длъжност „съдебен деловодител“ в служба Регистратура е основателно.
Съотношението съдебни служители/съдии – 1,90 е под средното – 2,24 за окръжните съдилища, а след увеличаването с 1 щ. бр. за длъжност „съдебен деловодител“ ще бъде 1,92, отново под средното за ОС.
4.2. ВНАСЯ предложението в заседание на Съдийската колегия на ВСС, за разглеждане и произнасяне.

5. ОТНОСНО: Искане рег. индекс ВСС-8909/17.06.2024 г. от председателя на Районен съд – Пловдив за разкриване щ. бр. за следните длъжности:
- 8 /осем/ щ. бр. „съдебен деловодител“,
- 1 /една/ щ. бр. „съдебен секретар“,
- 1 /една/ щ. бр. за „съдебен статистик“,
- 1 /една/ щ. бр. за „съдебен архивар“ и
- 1 /една/ щ. бр. за „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТЛАГА разглеждане на точката за разкриване на 12 /дванадесет/ щ. бр. за съдебни служители по щата на Районен съд – Пловдив до утвърждаване бюджета на съдебната власт за 2025 г. 

6. ОТНОСНО: Искане рег. индекс ВСС-9153/26.06.2024 г. от председателя на Районен съд – Карлово за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен деловодител“ по щата на Районен съд – Карлово.
МОТИВИ: Висока натовареност на съда. Броят на делата за разглеждане от един съдия месечно за 2023 г. е 47,08 при 42,15 средно за РС, извън областните градове. Видно от статистическите данни в РС-Карлово натовареността на съдиите, разглеждащи граждански дела се е увеличила през 2023 г. Броят на постъпилите гражданските дела общо за 2022 г. е бил 1 710, а за 2023 г. – 2 303. Броят на всички граждански дела за разглеждане, в т. ч. и висящите в началото на периода за 2022 г. е 2 030, а за 2023 г. – 2 578, което води до висока натовареност и на съдебните служители и води до затруднение в провеждане на заседанията. Налице е необходимост от увеличаване на съдебните деловодители, работещи по делата на гражданските състави. За справяне с работата към момента председателя на съда ежедневно ангажира съдебните служители от другите служби, често се налага да остават извън работно време за довършване на обичайната работа. 
Предвид изложеното искането на председателя за разкриване на една щ. бр. за длъжност „съдебен деловодител“ е основателно.
Съотношението съдебни служители/съдии в РС-Карлово е 3,18 при 4,03 средно за РС, извън областните градове и след разкриването на 1 щ. бр. за длъжност „съдебен деловодител“ това съотношение ще бъде 3,27, отново под средното.
6.2. ВНАСЯ предложението в заседание на Съдийската колегия на ВСС, за разглеждане и произнасяне.

7. ОТНОСНО: Искане рег. индекс ВСС-9608/10.07.2024 г. от председателя на Районен съд – Лом за разкриване на 1 /една/ щ. бр. за длъжност „съдебен деловодител“ в служба „Регистратура“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	7.1. ОТХВЪРЛЯ искането от председателя на Районен съд – Лом за разкриване на 1 /една/ щ. бр. за длъжност „съдебен деловодител“ в служба „Регистратура“.
МОТИВИ: Съотношението съдебни служители/съдии – 4,14 е над средното за РС, извън областните градове – 4,03. РС-Лом има достатъчен кадрови ресурс и се препоръчва на председателя оптимизиране на щатната численост чрез  трансформиране на щатни бройки, т. к. по щат съдът разполага 2 щ. бр. за държавен съдебен изпълнител, а щ. бр. за съдебните служители в Съдебноизпълнителната служба са общо четири – 3 за „съдебен деловодител“ СИС и 1 за „съдебен секретар“ СИС.

8. ОТНОСНО: Искане рег. индекс ВСС-9876/16.07.2024 г. от председателя на Районен съд – Бургас за разкриване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ по щата на Районен съд – Бургас.
МОТИВИ: С решение по протокол 40/05.12.2023 г. на Съдийската колегия на ВСС от 01.08.2024 г. е увеличен щата на съдиите с 1 щ. бр. и към момента РС-Бургас разполага с 36 щ. бр. за съдия. Съотношението съдебни служители/съдии – 2,36 е под средното за РС в областните градове, което е 2,98. По щат Районен съд – Бургас има  26 щ. бр. съдебни секретари, 2 щ. бр. завеждащ служба секретари, 16 щ. бр. съдебни деловодител и 2 щ. бр. завеждащ служба за гражданско и наказателно деловодство, което е недостатъчно. Поради недостатъчния кадрови ресурс за специализираната администрация е невъзможно оптимизиране щатната численост на съдебните служители. Съотношението специализирана администрация /съдии – 1,77 също е под средното – 2,22. Налице е необходимост от разкриване на  щ. бр. за длъжност „съдебен секретар“ и „съдебен деловодител  с оглед осигуряване на необходимите условия за качествено и ефективно изпълнение функциите на съда, спазване на процесуалните срокове и  оптимално натоварване на съдебните служители.
След разкриване на 2 щ. бр. за посочените длъжности съотношението съдебни служители/съдии ще бъде 2,42.
 8.2. ВНАСЯ предложението в заседание на Съдийската колегия на ВСС, за разглеждане и произнасяне. Не е спешно

9. ОТНОСНО: Искане рег. индекс ВСС-10147/25.07.2024 г. от председателя на Районен съд – Севлиево за разкриване на 1 /една/ щ. бр. за длъжност „съдебен деловодител“ в Съдебноизпълнителна служба. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	9.1. ОТХВЪРЛЯ от председателя на Районен съд – Севлиево за разкриване на 1 /една/ щ. бр. за длъжност „съдебен деловодител“ в Съдебноизпълнителна служба. 
МОТИВИ: По щат РС-Севлиево разполага с 1 държавен съдебен изпълнител, който се подпомага от 1 съдебен деловодител и комисията намира съотношението 1:1 за оптимално. 

10. ОТНОСНО: Искане рег. индекс ВСС-11287/18.09.2024 г. от председателя на Районен съд – Айтос за разкриване на 1 /една/ щ. бр. за длъжност „съдебен деловодител“ в съдебно-изпълнителна служба. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен деловодител“ по щата на Районен съд – Айтос.
МОТИВИ:  Ниско съотношение съдебни служители/съдии – 3,50 при 4,03 средно за РС, извън областните градове. По щат съдът разполага с 4 щ. бр. за съдия, 2 щ. бр. за държавен съдебен изпълнител и 1 съдия по вписванията, подпомагани от 14 съдебни служители, от които 4 съдебни деловодители. Предвид малкия кадрови ресурс и за своевременно изпълнение на разпорежданията на държавните съдебни изпълнители е налице необходимост от още един съдебен деловодител в Съдебноизпълнителната служба. За първото шестмесечие на 2024 г. има образувани 289 изп. дела, таксите са  в размер на 44 300,00 лв. , събраните суми са 278 838,73 лв. и има изпратени 4 813 призовки и съобщения.
След разкриването на една щ. бр. за съдебен деловодител съотношението съдебни служители/съдии ще бъде 3,75, отново под средното.
10.2. ВНАСЯ предложението в заседание на Съдийската колегия на ВСС, за разглеждане и произнасяне.

11. ОТНОСНО: Искане рег. индекс ВСС-11362/20.09.2024 г. от председателя на Районен съд – Елхово за разкриване на 1 /една/ щ. бр. за длъжност „съдебен помощник“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	11.1. ОТХВЪРЛЯ искането на председателя на Районен съд – Елхово за разкриване на 1 /една/ щ. бр. за длъжност „съдебен помощник“. 
МОТИВИ: Щатни бройки за съдебни помощници се предвиждат само във високонатоварени съдилища с цел преодоляване натовареността на съдиите. Според статистическите данни броят на делата за разглеждане от един съдия месечно за 2023 г. е 44,50, а за 2022 г. 45,70 и комисията намира искането за неоснователно.

12. ОТНОСНО: Искане рег. индекс ВСС-11374/20.09.2024 г. от председателя на Районен съд – Провадия за разкриване на 1 /една/ щ. бр. за длъжност „съдебен секретар“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	12.1. ОТХВЪРЛЯ искането от председателя на Районен съд – Провадия за разкриване на 1 /една/ щ. бр. за длъжност „съдебен секретар“.
МОТИВИ: По щат Районен съд – Провадия разполага с 5 щ. бр. за съдия, 1 щ. бр. за държавен съдебен изпълнител и 6 щ. бр. за съдебен деловодител. Комисия „Съдебна администрация“ към СК препоръчва на председателя оптимизиране на щатната численост за съдебните служители с цел осигуряване на 1 щ. бр. за длъжност „съдебен секретар“ чрез трансформиране на щат „съдебен деловодител“.

13. ОТНОСНО: Предложение рег. индекс ВСС-11211/16.09.2024 г. от председателя на Върховния касационен съд за обезпечаване с щ. бр. за съдебни служители във връзка с решение по протокол № 26/11.06.2024 г., т. 51 на Съдийската колегия на ВСС, изпълняваща функциите на Висшия съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), с което в възложено на председателя на ВКС стопанисването на имот публична държавна собственост, намиращ се в гр. Варна, р-н Приморски, к. к. Чайка. 
Извлечение по протокол № 33/02.10.2024 г., т. 8 на Прокурорската колегия на ВСС относно предложение от и.ф. главен прокурор за съкращаване на 3 /три/ щ. бр. за длъжностите „сервитьор“, „работник, поддръжка сгради“ и „пазач, невъоръжена охрана, той и работник по поддръжката“ по щата на ПД „Изгрев“ – гр. Бяла, с определено място на работа на съдебните служители – к.к. „Чайка“, район Приморски, гр. Варна, възложено на стопанисване на главния прокурор на Република България с решение на Пленума на ВСС по протокол № 10/27.05.2021 г., т. 43.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „сервитьор“, 1 /една/ щ. бр. за длъжност „работник, поддръжка сгради“ и 1 /една/ щ. бр. за длъжност „пазач, невъоръжена охрана, той и работник по поддръжката“ по щата на Върховния касационен съд по щата на к.к. „Чайка“, район Приморски, гр. Варна.
МОТИВИ: Увеличаването на щатната численост на Върховния касационен съд чрез съкращаване на щ. бр. за съдебни служители от прокуратурата на РБ е вследствие решение на Съдийската колегия по протокол № 26/11.06.2024 г., т. 51, с което е възложено правото на стопанисване на недвижим имот в гр. Варна, к.к. „Чайка“ на председателя на Върховния касационен съд и следва да бъде обезпечено със съответния кадрови ресурс.
Към настоящия момент текущата поддръжка и стопанисване на базата в т.ч. физическата охрана на обекта се осъществява от трима съдебни служители на длъжности, утвърдени в щата на ПД Изгрев – гр. Бяла с определено място на работа к.к. „Чайка“, район Приморски, гр. Варна.
13.2. ВНАСЯ в заседание на Съдийската колегия за разглеждане и произнасяне

14. ОТНОСНО: Искане рег. индекс ВСС-11213/16.09.2024 г. от председателя на Върховния касационен съд за разкриване на 1 /една/ щ. бр. за длъжност „Ръководител учебен център“ във връзка с решение по протокол № 26/11.06.2024 г., т. 51 на Съдийската колегия на ВСС, изпълняваща функциите на Висшия съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), с което в възложено на председателя на ВКС стопанисването на имот публична държавна собственост, намиращ се в гр. Варна, р-н Приморски, к.к. Чайка.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

14.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „управител сгради“ по щата на Върховния касационен съд с определено място на работа на съдебните служители в к.к. „Чайка“, район Приморски, гр. Варна.
МОТИВИ: Искането е във връзка със стопанисването на предоставен недвижим имот, съгласно решение по протокол № 26/11.06.2024 г., т. 51 на Съдийската колегия на ВСС, изпълняваща функциите на Висшия съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), с което в възложено на председателя на ВКС стопанисването на имот публична държавна собственост, намиращ се в гр. Варна, р-н Приморски, к.к. Чайка. Това поражда необходимост от обезпечаване със съдебен служител, който на място да осъществява постоянно и непрекъснато контрол относно дейностите по стопанисване и поддръжка на имота до въвеждане на имота в експлоатация.
14.2. ДА СЕ ИЗПРАТИ запитване до председателя на Върховния касационен съд относно възможността за разкриване на щ. бр. за длъжност „управител сгради“, т. 14.1 от настоящия протокол, вместо „ръководител учебен център“, предвид финансовото обезпечаване за исканата длъжност. 
За имота, който ще представлява учебна и почивна база на ВКС са необходими строително-ремонтни дейности, които биха могли да се ръководят от „управител сгради“. Комисия „Съдебна администрация“ предлага длъжността „ръководител учебна база“ по щата на ВКС с определено място на работа в к. к. „Чайка“, район Приморски, гр. Варна да се трансформира от „управител сгради“ след въвеждане на базата в експлоатация и проект за съответната структура и длъжности.

15. ОТНОСНО: Искане рег. индекс ВСС-11533/26.09.2024 г. от председателя на Административен съд – Пловдив за трансформиране на 1 /една/ щ. бр. за длъжност „съдебен статистик“ в 1 /една/ щ. бр. за длъжност „специалист-информационни технологии и съдебна статистика“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	15.1. НЕ ВЪЗРАЗЯВА по искането от председателя на Административен съд – Пловдив за трансформиране на 1 /една/ щ. бр. за длъжност „съдебен статистик“ в 1 /една/ щ. бр. за длъжност „специалист-информационни технологии и съдебна статистика“.
МОТИВИ: Висока натовареност на съда, което е тенденция за последните години. Броят на делата за разглеждане от един съдия месечно е 15,87 при 14,79 средно за административните съдилища. АдмС-Пловдив разполага с двама съдебни служители за длъжност „системен администратор“, което предвид стартирането на ЕДИС от 02.01.2024 г. и паралелната работа и с деловодната програма САС, както и внедряването на ЕВЕНТИС и програмния продукт по проект е недостатъчно. Налице е необходимост от съдебен служител с познания в областта на информационните технологии, който да подпомага процеса на внедряване на деловодните програми, ежедневно да проследява актуализациите и допълненията на ЕДИС, да оказва техническо съдействие на съдиите и съдебните служители в работата им, също и при констатирани грешки в електронните дела, електронните деловодни книги и регистри, да подпомага дейността, свързана със справки за дела, вещи лица, процесуални представители и др.  
Налице е финансово обезпеченост за сметка на утвърдения бюджет за  трансформирането на длъжност „съдебен статистик“ в длъжност „специалист-информационни технологии и съдебна статистика“.
15.2. ИЗПРАЩА решението на комисия „Бюджет и финанси“, за сведение.

16. ОТНОСНО: Искане рег. индекс ВСС-11760/27.09.2024 г. от председателя на Административен съд – Стара Загора за трансформиране на 1 /една/ щ. бр. за длъжност „призовкар“ в 1 /една/ щ. бр. за длъжност „съдебен деловодител“ и назначаване по реда на чл. 343, ал. 2 от ЗСВ на съдебния служител, заемащ длъжността „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	16.1. По поставеното искане от председателя на Административен съд – Стара Загора, КСА-СК се е произнесла – решение по протокол № 05/27.03.2024 г.

17. ОТНОСНО: Искане рег. индекс ВСС-11096/10.09.2024 г. от председателя на Районен съд – Нова Загора относно преразглеждане на изразено от 2023 г. съгласие за съкращаване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	17.1. ИЗРАЗЯВА положително становище по искането от  председателя на Районен съд – Нова Загора относно преразглеждане на изразено от 2023 г. съгласие за съкращаване на 1 /една/ щ. бр. за длъжност „съдебен помощник“.
17.2. ОТМЕНЯ решението си по протокол № 25/27.09.2023 г., т. т. 22.1 и 22.2 относно съкращаване на 1 /една/ щ. бр. за длъжност „съдебен помощник“ по щата на Районен съд – Нова Загора.
17.3. ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „съдебен помощник“ в Районен съд – Нова Загора.

18. ОТНОСНО: Отговор рег. индекс ВСС-9409/10.07.2024 г. от председателя Окръжен съд – Плевен във връзка със запитване от г-н Боян Новански, председател на КСА-СК относно разкриване на щ. бр. за длъжността „координатор-съдебен център по медиация“, включена в Класификатора на длъжностите в администрацията на съдилищата, считано от 01.07.2024 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	18.1. ПРИЕМА ЗА СВЕДЕНИЕ отговора от председателя Окръжен съд – Плевен във връзка със запитване от председателя на КСА-СК относно разкриване на щ. бр. за длъжността „координатор-съдебен център по медиация“, включена в Класификатора на длъжностите в администрацията на съдилищата, считано от 01.07.2024 г. и напомня на председателя, че броя на съдебните служители по предложение на или след съгласуване с административните ръководители на органите на съдебната власт се определя от Съдийската колегия, съгласно чл. 30, ал. 5, т. 8 от ЗСВ.

19. ОТНОСНО: Отговор рег. индекс ВСС-9483/08.08.2024 г. от председателя Районен съд – Кърджали във връзка със запитване от г-н Боян Новански, председател на КСА-СК относно решение на комисията по протокол № 16/06.11.2020 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	19.1. ПРИЕМА ЗА СВЕДЕНИЕ отговора от председателя Районен съд – Кърджали във връзка със запитване от председателя на КСА-СК относно решение на комисията по протокол № 16/06.11.2020 г.
19.2. При последващо освобождаване на съдебен служител и по преценка, председателят на Районен съд – Кърджали да предложи длъжност за съкращаване, предвид ниската натовареност и изключително високото съотношение съдебни служители/съдии – 3,71 при 2,98 средно за РС.

20. ОТНОСНО: Становище рег. индекс ВСС-10172/26.07.2024 г. от директора на Националния институт на правосъдието относно проект на заповед на министъра на образованието и науката за утвърждаване на Списък на професиите за професионално образование и обучение.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	20.1. ПРИЕМА ЗА СВЕДЕНИЕ становището на директора на Националния институт на правосъдието относно проект на заповед на министъра на образованието и науката за утвърждаване на Списък на професиите за професионално образование и обучение.

ПРЕДСЕДАТЕЛ 		/п/	
НА КОМИСИЯТА:        
			БОЯН НОВАНСКИ